pythainlp/thai-wiki-dataset-v4 huggingface dataset:
ดยุกแห่งเคมบริดจ์

ดยุกแห่งเคมบริดจ์  เป็นพระอิสริยยศ (ตั้งชื่อตามเมื่องเคมบริดจ์ ประเทศอังกฤษ) ที่ก่อนหน้าที่เคยสถาปนาให้กับสมาชิกชั้นรองในพระราชวงศ์อังกฤษ มีการพระราชทานพระอิสริยยศนี้ครั้งแรกให้กับเจ้าชายชาลส์ สจ๊วร์ต (พ.ศ. 2203-2204) พระโอรสพระองค์ใหญ่ในเจ้าฟ้าชายเจมส์ ดยุกแห่งยอร์ก (ต่อมาคือ พระเจ้าเจมส์ที่ 2 แห่งอังกฤษ) แต่กระนั้นพระองค์มิได้ทรงเคยได้รับการสถาปนาพระอิสริยยศดยุกแห่งเคมบริดจ์อย่างเป็นทางการเลย 
บรรดาศักดิ์ "ดยุกแห่งเคมบริดจ์" ได้มีการพระราชทานครั้งล่าสุดวันที่ 29 เมษายน พ.ศ. 2554 สมเด็จพระราชินีนาถเอลิซาเบธที่ 2 แห่งสหราชอาณาจักร ทรงพระกรุณาโปรดเกล้าฯ พระราชทานพระอิสริยยศดังกล่าวแก่เจ้าชายวิลเลียม ก่อนเข้าพระราชพิธีเสกสมรสกับแคเธอรีน มิดเดิลตัน โดยมีพระอิสริยยศเต็มว่า "ดยุกแห่งเคมบริดจ์ (Duke of Cambridge) เอิร์ลแห่งสแตรธเอิร์น (Earl of Strathearn) และบารอนคาร์ริคเฟอร์กัส (Baron Carrickfergus)"
ประวัติ.
การแต่งตั้งพระอิสริยยศนี้ที่รู้จักกันเป็นทางการครั้งแรกในฐานันดรศักดิ์ของขุนนางอังกฤษเกิดขึ้นในปีพ.ศ. 2207 โดยพระราชทานให้แก่เจ้าชายชาลส์ สจ๊วร์ต พระโอรสในดยุกแห่งยอร์ก (ต่อมาคือพระเจ้าเจมส์ที่ 2 แห่งอังกฤษ) อันประสูติแต่พระชายาพระองค์แรก เป็น เจ้าชายเจมส์ ดยุกแห่งเคมบริดจ์ ซึ่งต่อมาได้สิ้นพระชนม์เมื่อพระชนมายุยังน้อย และปราศจากทายาทสืบทอด จึงทำให้สายแห่งพระอิสริยยศนั้นสิ้นสุดลงโดยปริยาย ต่อมาพระอิสริยยศนี้ได้พระราชทานให้กับเจ้าชายเอ็ดการ์ สจ๊วร์ต พระโอรสอีกพระองค์หนึ่งในดยุกแห่งยอร์ก อันประสูติแต่พระชายาพระองค์แรกเช่นกัน พระองค์ก็ได้สิ้นพระชนม์ขณะมีพระชนมายุยังน้อยและไม่มีผู้สืบทอดพระอิสริยยศอีกครั้งหนึ่ง
ต่อมาพระอิสริยยศนี้ได้ถูกพระราชทานให้แก่จอร์จ ออกัสตัส พระโอรสของเจ้าชายจอร์จ หลุยส์แห่งฮันโนเฟอร์และดยุกแห่งเบราน์ชไวก์-ลือเนบูร์กซึ่งต่อมาในภายหลังได้กลายเป็นพระเจ้าจอร์จที่ 1 แห่งบริเตนใหญ่ เมื่อปีพ.ศ. 2257 และต่อมาเมื่อจอร์จ ออกัสตัส ได้สืบราชสมบัติต่อจากพระราชบิดาเป็นพระเจ้าจอร์จที่ 2 พระอิสริยยศนี้จึงถูกผนวกเป็นพระราชอิสริยยศของพระมหากษัตริย์โดยปริยาย
ครั้งต่อมาได้มีการพระราชทานให้แก่เจ้าชายอดอลฟัส พระราชโอรสอันดับที่ 7 ของพระเจ้าจอร์จที่ 3 ซึ่งได้สืบบรรดาศักดิ์นี้ต่อมาจนกระทั่งพระโอรสของพระองค์สิ้นพระชนม์ในปีพ.ศ. 2447 คือ เจ้าชายจอร์จ ดยุกแห่งเคมบริดจ์ โดยพระองค์นั้นสิ้นพระชนม์โดยปราศจากทายาท จึงทำให้บรรดาศักดิ์นี้สิ้นสุดลงอีกครั้งหนึ่ง
หลานชายคนแรกของดยุกที่ 1 แห่งเคมบริดจ์ (ซึ่งผ่านทางสายสตรี) คือ เจ้าชายอดอลฟัส ดยุกแห่งเทก ซึ่งเป็นพระอนุชาของแมรีแห่งเทก สมเด็จพระราชินีแห่งสหราชอาณาจักร ได้รับพระราชทานบรรดาศักดิ์เป็น มาร์ควิสแห่งเคมบริดจ์ ในปีพ.ศ. 2460 เมื่อได้ยกเลิกให้ใช้ฐานันดรศักดิ์เยอรมันโดยเปลี่ยนเป็น "เคมบริดจ์" แทน ซึ่งต่อมาในสมัยมาร์ควิสที่ 2 แห่งเคมบริดจ์ ได้สิ้นพระชนม์โดยปราศจากทายาท จึงเป็นที่สิ้นสุดของบรรดาศักดิ์ "มาร์ควิสแห่งเคมบริดจ์" 
ในช่วงก่อนพระราชพิธีเสกสมรสของเจ้าชายเอ็ดเวิร์ด ซึ่งเป็นพระราชโอรสพระองค์เล็กในสมเด็จพระราชินีนาถเอลิซาเบธที่ 2 แห่งสหราชอาณาจักร ได้มีข่าวลือว่าพระองค์อาจได้รับการพระราชบรรดาศักดิ์เป็นดยุกแห่งเคมบริดจ์ หรือซัสเซ็กส์ แต่อย่างไรก็ตาม พระองค์ได้รับพระราชทานเฉลิมพระอิสริยยศเป็น "เอิร์ลแห่งเวสเซ็กส์" แทน และนอกจากนี้พระองค์ยังจะได้รับการสืบทอดบรรดาศักดิ์ "ดยุกแห่งเอดินบะระ" ต่อจากพระราชบิดาด้วย
รายพระนาม.
สถาปนาครั้งที่ 5 (ค.ศ. 2011).
ลำดับการสืบตระกูล.
<templatestyles src="Tree list/styles.css" />
บีเออี ซีแฮร์ริเออร์

บริติชแอร์โรว์สเปซ ซีแฮร์ริเออร์ หรือ บีเออี ซีแฮร์ริเออร์ เป็นเครื่องบินขับไล่ โจมตี และลาดตระเวนทางทะเลขึ้นลงแนวดิ่ง/ระยะสั้น พัฒนามาจากฮ็อคเกอร์-ซิดเดลี่ย์ แฮริเออร์ เข้าประจำการครั้งแรกในกองทัพราชนาวีอังกฤษ ในเดือนเมษายน พ.ศ. 2523 ภายใต้ชื่อว่า ซีแฮร์ริเออร์ เอฟอาร์เอส 1 (Sea Harrier FRS1) หรือรู้จักกันในนามไม่เป็นทางการว่า "ชาร์" (Shar) ซึ่งเป็นเรื่องแปลกใหม่ในยุคนั้นที่เครื่องบินรบทางทะเลมีขนาดใหญ่และสามารถใช้ความเร็วได้เหนือเสียง บทบาทหลักของซีแฮริเออร์คือป้องกันภัยทางอากาศให้แก่เรือบรรทุกเครื่องบินแห่งราชนาวีอังกฤษ
นุติ เขมะโยธิน

นุติ เขมะโยธิน (เกิด 10 ธันวาคม พ.ศ. 2510) ชื่อเล่น น็อต เป็นนักแสดง นักร้อง ผู้จัดละครผู้กำกับชาวไทย 
ประวัติ.
นุติ เขมะโยธิน ชื่อเล่น น็อต เกิดเมื่อวันที่ 10 ธันวาคม พ.ศ. 2510 เป็นบุตรคนโตในจำนวนพี่น้อง 3 คนของ ณรงค์ เขมะโยธิน อดีตเอกอัครราชทูต และ กรรณิการ์ เขมะโยธิน (ญ.) , นุติ เป็นหลานปู่ของพลเอก เนตร เขมะโยธิน และเป็นผู้สืบสายสกุล “ณ ราชสีมา” ชั้น 10 สาย "พระยาภักดีสงคราม (เจ้าเมืองนางรอง)" มีภรรยาเป็นนักแสดงชื่อ กมลชนก โกมลฐิติ มีบุตร-ธิดา 2 คน
ด้านการศึกษา ศึกษาชั้นประถมปีที่ 1 ที่โรงเรียนสาธิตจุฬาลงกรณ์มหาวิทยาลัย แล้วจึงศึกษาที่ประเทศฝรั่งเศสเป็นเวลา 5 ปี และศึกษาระดับมัธยมศึกษาปีที่ 4 ที่โรงเรียนนานาชาติ กรุงเทพฯ ศึกษาระดับอุดมศึกษาจากมหาวิทยาลัยแคลิฟอร์เนีย ด้านรัฐประศาสนศาสตร์ สาขาอาชญาวิทยา 
หลังจบการศึกษา รับราชการในช่วงสั้น ๆ ก่อนที่จะเข้าสู่วงการบันเทิง โดยมีผลงานแสดงละคร ภาพยนตร์และเพลง กับวงซิสเต็มโฟร์ และมีผลงานอัลบั้ม ชื่ออัลบั้ม "เดียร์-น็อต" ปัจจุบันนี้ น๊อต-นุติ เขมะโยธิน รองกรรมการผู้จัดการสายธุรกิจ โทรทัศน์ดาวเทียม บริษัท มีเดีย สตูดิโอ จำกัด
จอห์น รัตนเวโรจน์

จอห์น รัตนเวโรจน์ ชื่อเล่น จอห์น มีชื่อจริงว่า จอห์น อเล็กแซนเดอร์ แฮมมอนด์ หรือ นรศักดิ์ รัตนเวโรจน์ เกิดเมื่อวันที่ 17 พฤศจิกายน พ.ศ. 2510 เป็นนักร้อง นักแสดง ลูกครึ่งไทย-อังกฤษ เป็นสมาชิกวงนูโว ในตำแหน่งมือคีย์บอร์ดและนักร้องนำ
ประวัติทั่วไป.
จอห์นเป็นบุตรชายของนางอันธิกา รัตนเวโรจน์ เป็นหนึ่งในสมาชิกวงนูโว 
มีผลงานอัลบั้มกับนูโว 4 อัลบั้มกับสังกัดจีเอ็มเอ็ม แกรมมี่ และยังมีผลงานอัลบั้มเดี่ยว จอห์น โซโล่ มีเพลงดังอย่างเช่น วันวาน 
จากนั้นมีผลงานแสดงโดยในปี 2540 รับบทนำร่วมกับสิเรียม ภักดีดำรงฤทธิ์ ในละครเรื่อง "สัมปทานหัวใจ" ยังรับบทนำในละครเรื่อง "จำเลยรัก" (2540) "บ่วงหงส์" (2541) ที่นำแสดงร่วมกับบุษกร วงศ์พัวพันธ์ จอห์นยังได้แสดงในละครเวทีเรื่อง "วิมานเมือง" แสดงนำร่วมกับสินจัย เปล่งพานิช เป็นละครเพลงในการกำกับเรื่องแรกของถกลเกียรติ วีรวรรณ 
เมื่อปี 2546 แสดงภาพยนตร์เรื่อง "องคุลิมาล" ในบทวิกูล จากบทบาทนี้ทำให้ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 13 ในสาขาผู้แสดงประกอบชายยอดเยี่ยม แต่พ่ายต่อเฉลิมพล ทิฆัมพรธีรวงศ์ จากเรื่อง "แฟนฉัน" 
หลังจากนั้นผันตัวมาเป็นผู้ผลิตและพิธีกร โดยเป็นซีอีโอและผู้ก่อตั้ง บริษัท ล็อกออน เอเชีย จำกัด ในเครือโมโน เทคโนโลยี เป็นเอ็กเซ็กคลูซีฟโปรดิวเซอร์ บริษัท สแปลช อินเตอร์แรคทีฟ จำกัด และไซบีเรีย เดอะ ดิจิตอล เพลย์กราวน์ ผลิตรายการโทรทัศน์รวมถึงเป็นพิธีกรในรายการด้านความรู้ในด้านเทคโนโลยีและไอที หลายรายการ เช่น "ไออีโชว์" , "เทคโนโพลิส โปรเจกต์" เป็นต้น จอห์นยังได้เป็นนายกสมาคมคอมพิวเตอร์แห่งประเทศไทย ในปี พ.ศ. 2552 นอกจากนั้นผลิตรายการและดำเนินรายการแนวครอบครัว ร่วมกับภรรยาและบุตรในรายการ "ไลท์เฮาส์แอนด์แฟมิลี่"
ปี 2561 ร้องเพลง "ส่งมือพร้อมหัวใจ" สำหรับใช้ในการหารณรงค์หาเสียงของพรรคพลังประชารัฐ
ประวัติส่วนตัว.
สมัยมัธยมต้นเขาเรียนอยู่โรงเรียน อัสสัมชัญ ศรีราชา เคยเป็นนักร้องในโบสถ์คริสต์ ภายหลังได้มาเจอเพื่อนสมาชิกของวงนูโวที่โรงเรียน ศรีวิกรม์ และได้มาเจอโจเป็นครั้งแรกตอนเล่นฟุตบอล นอกจากนี้เขายังเป็นพี่น้องแท้ๆกับ ปีเตอร์ มือคีย์บอร์ดของวงด้วย บ้านเขาเป็นที่ใช้ซ้อมดนตรีของวง เขามีพี่สาวเป็นครูสอนเปียโนชื่อ เวนดี้ เขามีฉายาว่าจระเข้เพราะเขาสามารถกินของเผ็ด ของร้อนได้อย่างสบายๆ
ชีวิตส่วนตัว.
จอห์นสมรสกับ นุชนารถ รัตนเวโรจน์ที่พบกันก่อนที่จอห์นจะเข้าวงการ ทั้งคู่มีบุตรด้วยกัน 2 คน คือ มหาสมุทร รัตนเวโรจน์ (จัสติน) และ สุดฟ้า รัตนเวโรจน์ (สกาย)
จอห์นยังเป็นอาสาสมัครของมูลนิธิร่วมกตัญญู
ผลงานเพลง.
อัลบั้มเพลง.
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
ปฏิญญามอสโก

ปฏิญญามอสโก ได้มีการลงนามระหว่างการประชุมมอสโก เมื่อวันที่ 30 ตุลาคม ค.ศ. 1943 ชื่ออย่างเป็นทางการของแถลงการณ์ดังกล่าวคือ "แถลงการณ์ของสี่ชาติเกี่ยวกับความมั่นคงทั่วไป" เอกสารดังกล่าวได้รับการลงนามโดยรัฐมนตรีต่างประเทศของรัฐบาลสหรัฐอเมริกา สหราชอาณาจักร และสหภาพโซเวียต แถลงการณ์ดังกล่าวมีสี่ส่วนแยกจากกัน
แถลงการณ์ร่วมสี่ชาติ.
ในส่วนแถลงการณ์ร่วมสี่ชาติ รัฐบาลสหรัฐอเมริกา สหราชอาณาจักร สหภาพโซเวียต และจีน ตามที่แถลงการณ์โดยสหประชาชาติเมื่อเดือนมกราคม ค.ศ. 1942 และแถลงการณ์ถัดมา เพื่อคงความเป็นปรปักษ์กับชาติฝ่ายอักษะเหล่านี้ซึ่งประเทศทั้งสี่ต่างอยู่ในสภาวะสงครามจนกว่าประเทศเหล่านี้จะยอมลดอาวุธลงบนพื้นฐานของการยอมจำนนอย่างปราศจากเงื่อนไข ทั้งสี่ประเทศยังได้รับรองความจำเป็นที่จะจัดตั้งองค์การระหว่างประเทศทั่วไป (สหประชาชาติ) ให้เร็วที่สุดเท่าที่จะทำได้ บนแนวคิดของอธิปไตยที่เท่าเทียมกันของรัฐที่รักสันติทั้งหมด และเปิดโอกาสให้รัฐเหล่านี้ล้วนมีโอกาสสมัครเข้าเป็นสมาชิกได้ ไม่ว่าใหญ่หรือเล็ก เพื่อการธำรงรักษาสันติภาพและความมั่นคงระหว่างประเทศ
แถลงการณ์ส่วนที่เกี่ยวข้องกับอิตาลี.
ในส่วนของแถลงการณ์ที่เกี่ยวข้องกับอิตาลีนั้น รัฐมนตรีต่างประเทศสหรัฐอเมริกา สหราชอาณาจักรและสหภาพโซเวียต ได้ประกาศว่า ฟาสซิสต์และอิทธิพลของฟาสซิสต์นั้นควรจะถูกทำลายลงอย่างสมบูรณ์ และชาวอิตาลีควรจะได้รับทุกโอกาสในการจัดตั้งรัฐบาลและสถาบันอื่นโดยตั้งอยู่บนแนวคิดประชาธิปไตย
แถลงการณ์ส่วนที่เกี่ยวข้องกับออสเตรีย.
ในส่วนของแถลงการณ์ที่เกี่ยวข้องกับออสเตรียนั้น รัฐมนตรีต่างประเทศสหรัฐอเมริกา สหราชอาณาจักรและสหภาพโซเวียต ได้ประกาศว่าการผนวกออสเตรียของเยอรมนีนั้นไม่มีผลและเป็นโมฆะ ทั้งสี่ประเทศเรียกร้องให้มีการจั้ดตั้งออสเตรียเสรีภายหลังชัยชนะเหนือนาซีเยอรมนี
แถลงการณ์ว่าด้วยความอำมหิต.
ส่วนสุดท้ายของแถลงปฏิญญามอสโกมีชื่อว่า แถลงการณ์ว่าด้วยความอำมหิต และได้รับการลงนามโดยประธานาธิบดีสหรัฐ แฟรงกลิน ดี. โรสเวลต์ นายกรัฐมนตรีสหราชอาณาจักร วินสตัน เชอร์ชิลล์ และผู้นำสูงสุดโซเวียต โจเซฟ สตาลิน พวกเขาหมายเหตุว่า "หลักฐานของความโหดร้าย การสังหารหมู่ และการประหารชีวิตหมู่อันเลือดเย็นซึ่งได้กระทำโดยกองทัพฮิตเลอร์ในหลายประเทศซึ่งถูกรุกรานและจากที่พวกเขากำลังถูกขับไล่ออกไปอย่างต่อเนื่อง" พวกเขาเห็นพ้องว่าชาวเยอรมันจะถูกส่งกลับไปยังประเทศที่พวกเขาก่ออาชญากรรมของตนขึ้น และ "ตัดสิน ณ ที่นั้นโดยประชาชนที่พวกเขาได้กระทำอย่างโหดเหี้ยมนั้น" ในกรณีของชาวเยอรมันซึ่งการกระทำความผิดทางอาญาไม่มีที่ตั้งชัดเจนนั้น พวกเขาจะถูกลงโทษโดยการตัดสินใจร่วมกันของรัฐบาลฝ่ายสัมพันธมิตร
แถลงการณ์ว่าด้วยความอำมหิตนั้นส่วนใหญ่ร่างขึ้นโดยวินสตัน เชอร์ชิลล์ และนำไปสู่การจัดตั้งคณะกรรมการที่ปรึกษายุโรป ซึ่งได้ร่างกฎบัตรลอนดอน
วัดเขากะโหลก (จังหวัดลพบุรี)

วัดเขากะโหลก เป็นวัด ตั้งอยูหมู่ที่ 4 ตำบลโคกสำโรง อำเภอโคกสำโรง จังหวัดลพบุรี
ประวัติ.
วัดเขากะโหลก ตั้งอยู่ไม่ห่างจากตัวอำเภอโคกสำโรงมากนัก น่าจะประมาณ 2 กิโลเมตร เป็นวัดที่ตั้งอยู่บริเวณที่เรียกว่าเขากะโหลก ซึ่งเป็นยอดเขาเตี้ยๆ ส่วนบนยอดเขาเป็นที่ตั้งของพระอุโบสถและวิหาร ซึ่งมีความโดดด่นสวยงาม เมื่อมองออกมาจากทางเข้าจะเห็นพระอุโบสถตั้งสง่าอยู่บนภูเขา นับเป็นวัดที่มีทิวทัศน์สวยงามแห่งหนึ่งของอำเภอโคกสำโรง วัดแห่งนี้ได้ถูกพัฒนาและก่อสร้างอย่างสวยงาม และนอกจากนี้ยังใช้เป็นสถานที่ในการปฏิบัติธรรมให้แก่พุทธศาสนิกชนอีกด้วย
มุขมณฑลแคนเทอร์เบอรี

มุขมณฑลแคนเทอร์เบอรี  เป็นมุขมณฑลของคริสตจักรแห่งอังกฤษ ครอบคลุมพื้นที่เทศมณฑลเคนต์ตะวันออก มุขมณฑลนี้ก่อตั้งโดยนักบุญออกัสตินแห่งแคนเทอร์เบอรีในปี ค.ศ. 597 มีศูนย์กลางอยู่ที่มหาวิหารแคนเทอร์เบอรี นับเป็นมุขมณฑลที่เก่าแก่ที่สุดของคริสตจักรแห่งอังกฤษ
ประมุขของมุขมณฑลคืออาร์ชบิชอปแห่งแคนเทอร์เบอรี แต่เนื่องจากตำแหน่งนี้ต้องเป็นทั้งมุขนายกมหานครประจำภาคแคนเทอร์เบอรี ไพรเมตแห่งอังกฤษทั้งหมด และผู้นำระดับโลกของแองกลิคันคอมมิวเนียน อาร์ชบิชอปนี้จึงมักปฏิบัติราชการที่พระราชวังแลมเบทที่ลอนดอน ไม่ได้ปฏิบัติงานที่มุขมณฑล ดังนั้นปริมุขนายกในภาคคริสตจักรเดียวกันคือบิชอปแห่งโดเวอร์จึงมาอยู่ประจำการแทนและเรียกว่า "บิชอปในแคนเทอร์เบอรี" มีอำนาจการบริหารเสมือนเป็นมุขนายกประจำมุขมณฑลเอง นอกจากนี้ปริมุขนายกอีกตำแหน่งหนึ่งคือบิชอปแห่งเมดสโตน แต่ตำแหน่งนี้เพิ่งถูกยกเลิกไปในเดือนพฤศจิกายนปี ค.ศ. 2010
ในด้านการจัดระเบียบองค์กร มุขมณฑลแคนเทอร์เบอรีถูกแบ่งออกเป็น 3 เขตอัครพันธบริกร ซึ่งประกอบด้วยดีนารี 16 เขต ได้แก่
อารินะ ทาเนมูระ

อารินะ ทาเนมูระ (; โรมาจิ: "Tanemura Arina") กรุ๊ปเลือด: A เกิดวันที่ 12 มีนาคม ค.ศ. 1978 เป็นศิลปินการ์ตูนญี่ปุ่น ที่ส่วนใหญ่จะเขียนการ์ตูนแนวโชโจะ ผลงานเปิดตัว: Ni banme no koi no katachi (ปี 1996 ในริบ้อนฉบับพิเศษ เดือน 6) งานเปิดตัวครั้งแรกของเธอ คือ The Style of the Second Love ซึ่งเป็นผลงานรวม ต่อมาเธอได้เปิดผลงานเดี่ยวในปี 2009 การ์ตูนของเธอได้ทำออกโทรทัศน์หลายเรื่อง เช่น Kamikaze Kaitou Jeanne และ Full Moon wo Sagashite 
ผู้ช่วย: มินาเสะ ไอ, อาซาโนะ เกียเกีย, คาซึกิ รูกะ, มาริ,โคนาโกะ
จังหวัดวอลลูนบราบันต์

วอลลูนบราบันต์  หรือ บราบ็องวาลง  เป็นจังหวัดในแคว้นวอลลูนของประเทศเบลเยียม ทางเหนือมีพื้นที่ติดต่อกับจังหวัดเฟลมิชบราบันต์ ทางตะวันออกติดต่อกับจังหวัดลีแยฌ และทางใต้ติดต่อกับจังหวัดนามูร์และจังหวัดแอโนของประเทศเบลเยียม 
จังหวัดวอลลูนบราบันต์มีเมืองหลวงชื่อวาฟวร์ และมีพื้นที่ 1,097 ตารางกิโลเมตร ประกอบด้วยเขตเพียงเขตเดียวซึ่งแบ่งออกเป็น 27 เทศบาล
จังหวัดวอลลูนบราบันต์ก่อตั้งขึ้นในวันที่ 1 มกราคม ค.ศ. 1995 จากการแยกอดีตจังหวัดบราบันต์เป็น 3 ส่วน ได้แก่ จังหวัดวอลลูนบราบันต์ จังหวัดเฟลมิชบราบันต์ และแคว้นนครหลวงบรัสเซลส์ซึ่งไม่ขึ้นกับจังหวัดใด การแยกจังหวัดครั้งนี้เป็นไปเพื่อรองรับการจัดการปกครองแบบสหพันธรัฐใน 3 แคว้น ได้แก่ แคว้นเฟลมิช แคว้นวอลลูน และแคว้นนครหลวงบรัสเซลส์
ยุทธการวอเตอร์ลูซึ่งเป็นยุทธการครั้งสุดท้ายของจักรพรรดินโปเลียนที่ 1 เกิดขึ้นที่เมืองวอเตอร์ลูในจังหวัดนี้
เขตการปกครอง.
จังหวัดวอลลูนบราบันต์ประกอบด้วย 1 เขต  คือ เขตนีแวล
และแบ่งย่อยเป็น 27 เทศบาล  ดังแผนที่นี้
ไชน่า ดอลส์

ไชน่า ดอลส์  เป็นวงป็อป, แดนซ์, ฮิปฮอป และอาร์แอนด์บี จากประเทศไทย ที่มีชื่อเสียงจากงานเพลง "หมวยนี่คะ" ในปี พ.ศ. 2542
ประวัติ.
สมาชิกวงประกอบด้วย ไพลิน รัตนแสงเสถียร (อักษรจีนตัวย่อ: 陈冠桦; พินอิน: Chén Guānhuà) (เกิด 12 มิถุนายน พ.ศ. 2522) และ สุภัชญา ลัทธิโสภณกุล (อักษรจีนตัวย่อ: 李晓燕; พินอิน: Lǐ Xiǎoyàn) (เกิด 17 เมษายน พ.ศ. 2524) ; หรือรู้จักกันดีในชื่อ หว่าหวา และ เบลล์ ตามลำดับ ทั้งคู่ได้ออกผลงานแรกในปี พ.ศ. 2542 หลังจากนั้นได้แสดงในงาน Asia 2000 Music Festival ในเพลง "หมวยนี่คะ" พวกเธอร้องเพลงทั้งในภาษาไทย และภาษาจีนกลาง ซึ่งสร้างกระแสมาแรงทั้งในไต้หวัน มาเลเซีย กัมพูชา สิงคโปร์ และ จีน นอกจากนี้ ยังเป็นศิลปินที่เผยแพร่ภาษาไทยเช่นคำว่า สวัสดีค่ะ ในเพลงหมวยนี่คะ ในรูปแบบภาษาจีนด้วย
หลังยุติผลงานภายใต้ชื่อวงไชน่า ดอลส์ในไม่กี่ปี หว่าหวาได้หานักร้องคู่คนใหม่ เพราะเบลล์ไปทำงานในโรงเรียนสอนเต้นแล้ว หว่าหวากับนักร้องคู่คนใหม่ที่ชื่อ แดน จุ่น (Dan Chun) ได้ออกอัลบั้มใหม่ภายใต้สังกัด Warner Music Taiwan ใน พ.ศ. 2553
ใน พ.ศ. 2556 เบลล์กับหวาได้ร่วมร้องด้วยกันและเข้าร่วมคอนเสิร์ตรวมตัวใหม่ the Grammy Happy Face-Tival Reunion Concert ภายใต้สังกัต GMM Grammy
ใน พ.ศ. 2564 เบลล์กับหว่าหวาได้ออกซิงเกิ้ลพิเศษ "หนี่ห่าว หนี่ห่าว" โดยเป็นเพลงใหม่ในรอบ 16 ปีที่ทั้ง 2 คนได้ออกเพลงร่วมกัน โดยเพลงนี้เป็นเพลงพิเศษฉลองครบรอบ 22 ปีของ China Dolls
กฎบัตรเนือร์นแบร์ค

กฎบัตรคณะตุลาการทหารระหว่างประเทศ แนบท้ายความตกลงว่าด้วยการดำเนินคดีและลงโทษอาชญากรสงครามรายใหญ่ในอักษะยุโรป  หรือ กฎบัตรลอนดอนว่าด้วยคณะตุลาการทหารระหว่างประเทศ (London Charter of the International Military Tribunal) หรือ ธรรมนูญคณะตุลาการทหารระหว่างประเทศ (Constitution of the International Military Tribunal) มักเรียก กฎบัตรลอนดอน (London Charter) หรือ กฎบัตรเนือร์นแบร์ค (Nuremberg Charter) เป็นกฤษฎีกาที่คณะกรรมการที่ปรึกษาแห่งยุโรป (European Advisory Commission) ออกเมื่อวันที่ 8 สิงหาคม ค.ศ. 1945 เพื่อกำหนดระเบียบและวิธีพิจารณาคดีเนือร์นแบร์ค
กฎบัตรกำหนดให้พิจารณาคดีความผิดอาญาซึ่งกระทำลงโดยฝ่ายอักษะของยุโรป ความผิดอาญาเหล่านี้จำแนกไว้เป็นสามประเภท คือ อาชญากรรมสงคราม อาชญากรรมต่อสันติภาพ และอาชญากรรมต่อมนุษยชาติ กฎบัตรห้ามยกการดำรงตำแหน่งหน้าที่ราชการขึ้นอ้างเป็นข้อต่อสู้ในอาชญากรรมสงคราม ส่วนการปฏิบัติตามคำสั่งทั้งหลายจะนำมาพิจารณาเพื่อบรรเทาโทษก็ต่อเมื่อคณะตุลาการเห็นว่า ควรทำเช่นนั้นเพื่อประโยชน์แห่งความยุติธรรม
วิธีพิจารณาความอาญาที่คณะตุลาการใช้นั้นใกล้เคียงกับที่ใช้อยู่ในระบบซีวิลลอว์ยิ่งกว่าของคอมมอนลอว์ โดยเป็นการพิจารณาคดีด้วยตุลาการ มากกว่าจะใช้ลูกขุน กับทั้งยังรับฟังพยานบอกเล่าหลายประเภท จำเลยที่ถือว่ากระทำความผิดจะอุทธรณ์คำพิพากษาต่อสภาควบคุมสัมพันธมิตร (Allied Control Council) ก็ได้ อนึ่ง จำเลยชอบจะนำเสนอพยานหลักฐานเพื่อสนับสนุนข้อต่อสู้ของตน และเพื่อถามค้านพยานบุคคลทั้งหลายได้
กฎบัตรนี้คณะกรรมการที่ปรึกษาแห่งยุโรปพัฒนาขึ้นโดยอาศัยอำนาจแห่งปฏิญญามอสโก ซึ่งเรียกว่า "แถลงการณ์ว่าด้วยความอำมหิต" (Statement on Atrocities) ที่ตกลงกันในการประชุมที่มอสโกเมื่อ ค.ศ. 1943 แล้วยกร่างขึ้นที่กรุงลอนดอน หลังจากเยอรมนียอมจำนนในวันแห่งชัยชนะในยุโรป (Victory in Europe Day) การยกร่างดังกล่าวนี้เป็นผลงานของ รอเบิร์ต เอช. แจ็กสัน (Robert H. Jackson), รอเบิร์ต ฟาลโค (Robert Falco) และอีโอนา นิคิตเชนโก (Iona Nikitchenko) ซึ่งเป็นกรรมการที่ปรึกษาแห่งยุโรป (European Advisory Commission) แล้วจึงประกาศใช้เป็นกฎบัตรเมื่อวันที่ 8 สิงหาคม ค.ศ. 1945 อันเป็นวันที่ฝรั่งเศส สหภาพโซเวียต สหรัฐ และสหราชอาณาจักร ลงนามอย่างเป็นทางการในกฎบัตร กับความตกลงที่กฎบัตรแนบท้าย ภายหลังเอกสารทั้งสองจึงได้รับสัตยาบันจากรัฐฝ่ายสัมพันธมิตรอีก 19 รัฐ
กฎบัตรนี้ และบทอธิบายศัพท์ "อาชญากรรมต่อสันติภาพ" ในกฎบัตร ยังเป็นแม่แบบแห่งกฎหมายฉบับหนึ่งของประเทศฟินแลนด์ ซึ่งรัฐสภาแห่งฟินแลนด์อนุมัติเมื่อวันที่ 11 กันยายน ค.ศ. 1945 เปิดช่องให้พิจารณาคดีความรับผิดชอบทางสงครามในประเทศฟินแลนด์ได้ด้วย
คู

คู เป็นโพรงหรือแอ่งในพื้นดินที่โดยปกติมีความลึกมากกว่าความกว้าง (ส่วนร่องธารหรือลำเหมืองจะมีความกว้างมากกว่าความลึก) และแคบกว่าเมื่อเทียบกับความยาว (ตรงข้ามกับหลุม)
ในทางธรณีวิทยา คูเกิดจากการกัดกร่อนโดยแม่น้ำหรือการเคลื่อนที่ของการแปรสัณฐานแผ่นธรณีภาค ในสาขาวิศวกรรมโยธา มักสร้างคูขึ้นมาเพื่อติดตั้งโครงสร้างพื้นฐานหรืออรรถประโยชน์ใต้ดิน (เช่น ท่อแก๊ส ท่อน้ำ หรือสายโทรศัพท์) หรือติดตั้งภายหลังเพื่อเข้าถึงสิ่งดังกล่าว นอกจากนี้ยังมีการขุดคูเพื่อความมุ่งหมายป้องกันทางทหาร (เรียก สนามเพลาะ) ในทางโบราณคดี "วิธีคู" (trench method) ใช้สำหรับค้นหาและขุดค้นซากโบราณหรือเพื่อขุดเข้าชั้นดินตะกอน
ธรณีวิทยา.
ร่องลึกบางแห่งเกิดจากการกัดเซาะของน้ำที่ไหลผ่านหรือธารน้ำแข็ง (ซึ่งอาจหายไปนานแล้ว) ร่องลึกบางแห่ง เช่นหุบเขาที่แยกกันหรือร่องลึกใต้ทะเลเกิดจากการเคลื่อนตัวทางธรณีวิทยาของแผ่นเปลือกโลกร่องลึกใต้ทะเลบางแห่งได้แก่ร่องลึกมาเรียนาและร่องลึกอะลูเชียน ร่องลึกเดิมมีลักษณะทางธรณีฟิสิกส์ค่อนข้างลึก (ประมาณ 10 กิโลเมตร (6.2 ไมล์)) เป็นเส้นตรงและแคบ และเกิดจากการมุดตัวของแผ่นเปลือกโลกเมื่อแผ่นเปลือกโลกมาบรรจบกัน
วิศวกรรมโยธา.
ใน สาขา วิศวกรรมโยธาของการก่อสร้างและการบำรุงรักษาโครงสร้างพื้นฐาน ร่องน้ำมีบทบาทสำคัญ ร่องน้ำใช้สำหรับติดตั้งโครงสร้างพื้นฐานหรือสาธารณูปโภคใต้ดิน (เช่นท่อส่งก๊าซท่อประปา สาย สื่อสารและท่อส่ง) ที่อาจกีดขวางหรือเสียหายได้ง่ายหากติดตั้งไว้เหนือพื้นดิน ร่องน้ำมีความจำเป็นในภายหลังสำหรับการเข้าถึงการติดตั้งเหล่านี้เพื่อให้บริการ อาจสร้างร่องน้ำเพื่อค้นหาท่อและโครงสร้างพื้นฐานอื่นๆ ที่ไม่ทราบตำแหน่งที่แน่นอนอีกต่อไป ("ร่องน้ำค้นหา" หรือ "ช่องค้นหา")
ทางเลือกอื่นสำหรับการขุดร่องคือการสร้างอุโมงค์สาธารณูปโภคอุโมงค์ดังกล่าวอาจขุดได้โดยการขุดเจาะหรือทำร่องสำหรับ การก่อสร้าง แบบตัดและกลบข้อดีของอุโมงค์สาธารณูปโภคคือลดการใช้บ่อพักน้ำเพื่อการบำรุงรักษา ย้ายตำแหน่งได้ในครั้งเดียว การขุดและซ่อมแซมน้อยลงเมื่อเทียบกับท่อสายเคเบิลแยกสำหรับแต่ละสาย เมื่อทำแผนที่ไว้อย่างดีแล้ว ก็จะทำให้เข้าถึงสาธารณูปโภคทั้งหมดได้อย่างรวดเร็วโดยไม่ต้องขุดร่องทางเข้าหรือใช้แผนที่สาธารณูปโภคที่ซับซ้อนและมักจะไม่แม่นยำ
เทริด

เทริด ([เซิด]) เป็นมงกุฎรูปแบบหนึ่ง โบราณเป็นรูปกรวยสูงปลายแคบ ทำจากผ้าหรือหนังสัตว์ อลงกตด้วยอัญมณีต่าง ๆ เป็นราชภัณฑ์สำหรับกษัตริย์หรือจักรพรรดิ โดยเฉพาะในยุคเมโสโปเตเมีย ต่อมาเปลี่ยนไปเป็นทรงเตี้ย ทำจากโลหะต่าง ๆ ประดับอัญมณี ในประเทศไทยเองก็มีหลักฐานการสวมเทริดมานาน เช่น ปูนปั้นรูปบุคคลหรือพระพุทธรูปสวมเทริดขนนก สมัยพุทธศตวรรษที่ 18 พบที่โบราณสถานเนินทางพระ จังหวัดสุพรรณบุรี
เทริดมโนราห์.
ในภาคใต้ของประเทศไทย มีการใช้เทริดสำหรับการแสดงมโนราห์ เรียกว่า "เทริดมโนราห์" หรือ "เทริดโนรา" เป็นเครื่องสวมศีรษะ มีรูปลักษณ์คล้ายกับชฎาแต่มีสัณฐานสั้นกว่า ทำจากโลหะหรือไม้ ประดับตกแต่งด้วยการปั้นรักติดเป็นลวดลาย ลงรักปิดทอง และประดับด้วยกระจกสีหรือวัสดุอื่นที่เหมาะสม เดิมเทริดเป็นเครื่องสวมศีรษะสำหรับนักแสดงชายเท่านั้น แต่ในปัจจุบันมีการออกแบบเทริดหน้านางสำหรับผู้หญิงด้วย
ทั้งนี้ "เทริดมโนราห์" มีองค์ประกอบคือ ยอดเทริด เพดานเทริด โครงรอบศีรษะ และใบหู โดยประกอบจากไม้มงคลหลายชนิด กล่าวคือ ยอดเทริดทำจากไม้ยอ เพื่อให้ผู้คนสรรเสริญเยินยอ เพดานเทริดทำจากไม้ทองหลาง เพื่อให้เงินทองไหลมาเทมา โครงรอบศีรษะทำจากไผ่สีสุก เพื่อให้ชีวิตและการงานมีแต่ความสุขความเจริญ และใบหูทำจากไม้รัก เพื่อให้คนรัก หลงใหล และเมตตาเอ็นดู เป็นต้น
นอกจากนี้ในการแสดงมโนราห์แขก หรือโนราควน ซึ่งเป็นการแสดงลูกผสมระหว่างมโนราห์ของชาวไทยพุทธ กับมะโย่งของชาวไทยเชื้อสายมลายู ก็จะสวมเทริดเช่นเดียวกับมโนราห์ หากแต่นิยมห้อยอุบะด้วย ถือเป็นอัตลักษณ์สำคัญ
มะไฟจีน

มะไฟจีน หรือส้มมะไฟ (wampee ซึ่งได้จากชื่อพ้อง "Clausena wampi" (Blanco), D. Oliver) เป็นพืชตระกูลสัมชนิดหนึ่ง ลักษณะคล้ายมะไฟ ในภาษาจีนเรียกว่า หวงผี (黄皮, พินอิน:huángpí) แปลว่า (ผลไม้)ผิวสีเหลือง
มะไฟจีนเป็นไม้ไม่ผลัดใบ ต้นสูงประมาณ 3-8 เมตร ใบเป็นใบเดี่ยวสีเขียวเข้ม ผลมีลักษณะคล้ายกับมะไฟ คือเป็นพวง แต่เปลือกจะบางกว่าและมีรสเฝื่อนเล็กน้อยเนื่องจากมีต่อมน้ำมัน เนื้อในรสหวานอมเปรี้ยว รับประทานสดหรือนำไปแปรรูปได้ ภายในมีเมล็ดตั้งแต่ไม่มีไปจนถึง 5 เมล็ด เมล็ดมีรูปทรงแบนรีสีเขียว ปลายแหลมสีน้ำตาล มะไฟจีนขึ้นได้ดีในดินเกือบทุกชนิด แต่ดินที่เหมาะสมคือดินที่มีการระบายน้ำพอสมควร นอกจากนี้ ยังต้องให้น้ำด้วยถ้าหากอากาศแล้งมาก มะไฟจีนเป็นพืชที่ต้องการแสงแดดตลอดทั้งปี และอากาศไม่ร้อนหรือหนาวจนเกินไป นิยมปลูกกันมากทางภาคใต้ของจีน ภาคเหนือของเวียดนาม และที่จังหวัดน่าน
การใช้ประโยชน์.
เป็นไม้พื้นเมืองและปลูกทั่วไปทางตอนใต้ของจีนและเวียดนาม มีผู้นำมาปลูกในเอเชียตะวันออกเฉียงใต้หลายประเทศรวมทั้งในอินเดีย ศรีลังกา ออสเตรเลีย สหรัฐ รับประทานผลสุก เนื้อใช้ทำแยมหรือพาย ผลดิบเปรี้ยวใช้ทำเยลลี่ ไวน์ ผลดิบตากแห้งและรากเป็นยารักษาหลอดลมอักเสบ ใบต้มเคี่ยวกับน้ำใช้สระผม แก้รังแคและรักษาสีผม
ชาวจีนกล่าวว่าผลตากแห้งหรือเชื่อมแห้งสามารถใช้รับประทานแก้หวัด แก้ไอ หรือแก้พิษร้อน ใบสามารถนำไปทำยาขจัดรังแค และรักษาสีผมให้ดำสนิทได้
คณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี

คณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี เป็นคณะในสังกัดมหาวิทยาลัยเทคโนโลยีราชมงคลธัญบุรี ก่อตั้งขึ้นเมื่อปี พ.ศ. 2543 มีฐานะเป็นคณะในสังกัดสถาบันเทคโนโลยีราชมงคล
ประวัติ.
คณะเทคโนโลยีสื่อสารมวลชน จัดตั้งเมื่อวันที่ 4 ธันวาคม พ.ศ. 2543 โดยยกฐานะจากภาควิชาเทคโนโลยีการถ่ายภาพและการพิมพ์ สังกัดคณะวิศวกรรมและเทคโนโลยีการเกษตร โดยประกาศจัดตั้งของสถาบันเทคโนโลยีราชมงคลในขณะนั้น ซึ่งปัจจุบันได้ปรับเปลี่ยนมาเป็นมหาวิทยาลัยเทคโนโลยีราชมงคลธัญบุรี ตามพระราชบัญญัติมหาวิทยาลัยเทคโนโลยีราชมงคล พ.ศ. 2548 โดยมีวัตถุประสงค์ของการก่อตั้งคณะเทคโนโลยีสื่อสารมวลชนดังนี้
เหตุผลของการจัดตั้งคณะเทคโนโลยีสื่อสารมวลชน เพื่อให้สามารถรองรับกับการผลิตบุคลากรศาสตร์ต่างๆ ทางด้านการผลิตสื่อ สอดคล้องกับยุทธศาสตร์ในการพัฒนาประเทศในการเพิ่มกำลังคนด้านการผลิตสื่อเพื่อการสื่อสารมวลชน 
เปิดการเรียนการสอนใน 2 สาขา ดังนี้
สาขาและหลักสูตร.
ปริญญาตรี (เทคโนโลยีบัณฑิต)
หลักสูตรเทคโนโลยีบัณฑิต (ทล.บ.) 4 ปี : รับผู้สำเร็จการศึกษาระดับ ปวช.ทุกสาขาวิชา และ ม.6 ทุกแผนการเรียนหรือเทียบเท่า โดยมีสาขาที่เปิดสอนเหลืออยู่ทั้งหมด 4 สาขา (หลักสูตร 2567) ดังนี้
สาขาที่เคยเปิดในอดีตของหลักสูตรเทียบโอน
ปริญญาโท (วิทยาศาสตร์มหาบัณฑิต)หลักสูตรวิทยาศาสตร์มหาบัณฑิต (เทคโนโลยีสื่อสารมวลชน) (วท.ม.) 2 ปี : รับผู้สำเร็จการศึกษาระดับปริญญาตรี.ทุกสาขาวิชา ทุกแผนการเรียนหรือเทียบเท่า สาขาที่เปิดสอน มีดังนี้
ปริญญาเอก (ปรัชญาดุษฎีบัณฑิต)
สมาชิกสภาผู้แทนราษฎรจังหวัดชัยนาท

จังหวัดชัยนาท มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชัยนาทมีสมาชิกสภาผู้แทนราษฎรคนแรก คือ ร้อยตรี สอน วงษ์โต
      พรรคประชาธิปัตย์
      พรรคเสรีมนังคศิลา 
      ไม่สังกัดพรรคการเมือง
      พรรคสหประชาไทย
      พรรคพลังใหม่ 
      พรรคธรรมสังคม 
      พรรคพิทักษ์ไทย 
      พรรคกิจสังคม 
      พรรคชาติไทย 
      พรรคประชากรไทย 
      พรรคกิจประชาคม → พรรคเอกภาพ 
      พรรคสามัคคีธรรม
      พรรคประชาธิปัตย์
      พรรคเสรีธรรม (พ.ศ. 2535) 
      ไม่สังกัดพรรคการเมือง
      พรรคไทยรักไทย
      พรรคชาติไทย 
      พรรคชาติไทย 
      พรรคมัชฌิมาธิปไตย → พรรคภูมิใจไทย 
      พรรคพลังประชาชน → พรรคเพื่อไทย 
      พรรคภูมิใจไทย
      พรรคพลังประชารัฐ 
      พรรครวมไทยสร้างชาติ
สมาชิกสภาผู้แทนราษฎรจังหวัดชัยภูมิ

จังหวัดชัยภูมิ มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชัยภูมิมีสมาชิกสภาผู้แทนราษฎรคนแรก คือ หลวงนาถนิติธาดา (เคลือบ บุศยนาก)
      พรรคแนวรัฐธรรมนูญ
      พรรคสหชีพ
      พรรคธรรมาธิปัตย์ (พ.ศ. 2498)
      พรรคเสรีมนังคศิลา 
      พรรคสหภูมิ → พรรคชาติสังคม
      ไม่สังกัดพรรคการเมือง
      พรรคประชาธิปัตย์
      ไม่สังกัดพรรคการเมือง
      พรรคประชาธรรม (พ.ศ. 2517)
      พรรคแนวร่วมสังคมนิยม
      พรรคอธิปัตย์
      พรรคชาติไทย
      พรรคกิจสังคม 
      พรรคธรรมสังคม 
      พรรคประชาธิปัตย์
      พรรคสยามประชาธิปไตย
      พรรคกิจสังคม 
      พรรคชาติไทย
      พรรคประชาไทย → พรรคชาติไทย
      พรรคสหประชาธิปไตย 
      พรรคกิจสังคม 
      พรรคชาติไทย
      พรรคสามัคคีธรรม 
      พรรคความหวังใหม่ 
      พรรคเสรีธรรม (พ.ศ. 2535)
      พรรคประชาธิปัตย์
      พรรคชาติพัฒนา (พ.ศ. 2535) 
      พรรคนำไทย
      พรรคชาติพัฒนา (พ.ศ. 2535) → พรรคไทยรักไทย
      พรรคไทยรักไทย
      พรรคเสรีธรรม (พ.ศ. 2535) → พรรคไทยรักไทย
      พรรคพลังประชาชน (พ.ศ. 2541) → พรรคเพื่อไทย
      พรรคชาติไทย 
      พรรคชาติไทย → พรรคชาติไทยพัฒนา
      พรรคภูมิใจไทย
      พรรคเพื่อไทย 
      พรรคพลังประชารัฐ 
      พรรคพลังประชารัฐ → พรรคกล้าธรรม
สมาชิกสภาผู้แทนราษฎรจังหวัดชุมพร

จังหวัดชุมพร มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชุมพรมีสมาชิกสภาผู้แทนราษฎรคนแรก คือ หลวงสโมสรราชกิจ (คอยู่จีน ณ ระนอง)
      พรรคอิสระ (พ.ศ. 2488) 
      พรรคประชาธิปัตย์
      พรรคสหประชาไทย 
      พรรคธรรมสังคม 
      พรรคชาติไทย
      พรรคประชาธิปัตย์
      พรรคกิจสังคม
      พรรคชาติประชาธิปไตย
      พรรคกิจประชาคม → พรรคเอกภาพ 
      พรรคประชาชน → พรรคชาติไทย
      ไม่สังกัดพรรคการเมือง
      พรรคประชาธิปัตย์
      พรรคความหวังใหม่ 
      พรรคประชาธิปัตย์
      พรรคประชาธิปัตย์
      พรรคประชาธิปัตย์
      พรรครวมพลังประชาชาติไทย → พรรครวมพลัง
      พรรครวมไทยสร้างชาติ
เมย์เดย์

เมย์เดย์ ตรงกับวันที่ 1 พฤษภาคม และหมายถึงวันหยุดราชการหลายอย่าง ในหลายประเทศ เมย์เดย์มีความหมายเหมือนกันกับวันแรงงานสากล หรือวันแรงงาน วันที่มีการเดินขบวนประท้วงทางการเมืองและการเฉลิมฉลองซึ่งจัดขึ้นโดยกลุ่มคอมมิวนิสต์ อนาธิปไตย สังคมนิยม และกลุ่มปฏิบัติการหัวรุนแรง เมย์เดย์ยังถือว่าเป็นวันหยุดในหลายประเทศ
วันแรงงานสากล.
เมย์เดย์สามารถหมายถึงการเฉลิมฉลองของแรงงานหลายอย่างซึ่งจัดขึ้นเมื่อวันที่ 1 พฤษภาคม เพื่อระลึกถึงการเรียกร้องให้ลดชั่วโมงการทำงานเหลือแปดชั่วโมงต่อวัน ในการนี้ เมย์เดย์ได้ถูกเรียกว่า วันแรงงานสากล หรือวันแรงงาน แนวคิดของ "วันหยุดคนงาน" เริ่มต้นขึ้นในออสเตรเลียในปี ค.ศ. 1856 หลังจากชัยชนะของสโตนเมสัน และวันที่ 22 เมษายน เป็น "วันแปดชั่วโมง" ซึ่งเป็นวันหยุดราชการ ด้วยแนวคิดได้แพร่ขยายไปทั่วโลก จึงมีการเลือกวันที่ 1 พฤษภาคมให้เป็นการเฉลิมฉลองโดยองค์การคอมมิวนิสต์สากลที่ 2 สำหรับผู้ที่มีส่วนเกี่ยวข้องในกรณีอื้อฉาวเฮย์มาร์เก็ต ค.ศ. 1886
เมย์เดย์ได้กลายมาเป็นการเฉลิมฉลองทั่วโลกถึงความสำเร็จทางสังคมและเศรษฐกิจของขบวนการผู้ใช้แรงงาน
สมาชิกสภาผู้แทนราษฎรจังหวัดเชียงราย

จังหวัดเชียงราย มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดเชียงรายมีสมาชิกสภาผู้แทนราษฎรคนแรก คือ พระดุลยธรรมปรีชาไวท์ (ยม สุขานุศาสน์)
      พรรคประชาธิปัตย์
      พรรคแนวรัฐธรรมนูญ
      พรรคเสรีมนังคศิลา
      พรรคเสรีมนังคศิลา → พรรคชาติสังคม
      พรรคประชาธิปัตย์
      ไม่สังกัดพรรคการเมือง
      พรรคประชาธิปัตย์
      พรรคสหประชาไทย 
      พรรคชาติไทย
      พรรคเกษตรสังคม
      พรรคพลังใหม่
      พรรคกิจสังคม
      พรรคสันติชน
      พรรคธรรมสังคม
      พรรคประชาธิปัตย์
      พรรคชาติไทย
      พรรครวมไทย (พ.ศ. 2522)
      พรรคกิจสังคม
      ไม่สังกัดพรรคการเมือง
      พรรครวมไทย (พ.ศ. 2529) → พรรคเอกภาพ (2531)
      พรรคสหประชาธิปไตย
      พรรคชาติไทย
      พรรคราษฎร (พ.ศ. 2529)
      พรรคสามัคคีธรรม
      พรรคกิจสังคม
      พรรคชาติพัฒนา (พ.ศ. 2535)
      พรรคเอกภาพ
      พรรคชาติพัฒนา (พ.ศ. 2535)
      พรรคชาติไทย
      พรรคนำไทย
      พรรคประชาธิปัตย์
      พรรคความหวังใหม่
      พรรคไทยรักไทย
      พรรคพลังประชาชน (พ.ศ. 2541) → พรรคเพื่อไทย
      พรรคเพื่อไทย 
      พรรคอนาคตใหม่ → พรรคก้าวไกล
      พรรคก้าวไกล → พรรคประชาชน
หอยทอด

หอยทอด  เป็นอาหารจีนชนิดหนึ่ง ประกอบด้วย แป้ง ไข่และหอย หอยทอดมีสองชนิดคือแบบแป้งกรอบและแบบแป้งนิ่ม แบบแป้งนิ่มนั่นใช้หอยนางรมผสมกับแป้ง เครื่องปรุงรส ทอดในกระทะที่ร้อนจัด ใส่ไข่ โดยแป้งที่ใช้เป็นแป้งใส เหนียว เสิร์ฟในกระทะร้อน พร้อมถั่วงอกและซอสพริก มีชื่อเป็นภาษาจีนแต้จิ๋วว่า ออส่วน (蚝煎) แบบแป้งกรอบถ้าใช้หอยนางรมเรียก ออลัวะ (蠔烙) ถ้าใช้หอยแมลงภู่เรียก ไช่ลัวะ (蚌烙) แต่ส่วนใหญ่เข้าใจว่าเป็นอาหารไทย เหมือนอาหารจีนอีกหลาย ๆ ชนิดที่มาจากประเทศจีนแล้วนำมาปรับเปลี่ยนให้เข้ากับความชอบของคนไทย หอยทอดที่ทำขายในแต่ละท้องถิ่นและมีเอกลักษณ์เป็นของตนเอง ได้แก่
ในปี พ.ศ. 2560 สภาอาหารริมทางโลกได้ยกให้หอยทอดเป็นหนึ่งในสามเมนูอาหารริมทางที่ดีที่สุดของกรุงเทพมหานคร
การพิจารณาเนือร์นแบร์คครั้งหลัง

การพิจารณาเนือร์นแบร์คครั้งหลัง หรือชื่ออย่างเป็นทางการว่า การพิจารณาอาชญากรสงครามต่อหน้าคณะตุลาการทหารเนือร์นแบร์ค หมายถึงการพิจารณาทางทหาร 12 คดีซึ่งพิจารณาความผิดฐานอาชญากรรมสงครามซึ่งมีสมาชิกผู้นำทางทหาร การเมืองและเศรษฐกิจที่ยังมีชีวิตอยู่ของนาซีเยอรมนีเป็นจำเลย การพิจารณามีขึ้น ณ ตำหนักยุติธรรม เนือร์นแบร์ค หลังจากสงครามโลกครั้งที่สอง ตั้งแต่ ค.ศ. 1946 ถึง 1949 หลังจากการพิจารณาอาชญากรสงครามสำคัญต่อหน้าศาลทหารระหว่างประเทศแล้ว
เบื้องหลัง.
ถึงแม้ว่าเดิมทีแล้วฝ่ายสัมพันธมิตรมีแผนจะจัดการพิจารณาระหว่างประเทศมากกว่าหนึ่งที่ศาลทหารระหว่างประเทศ ความแตกแยกที่เพิ่มมากขึ้นระหว่างฝ่ายสัมพันธมิตรผู้ชนะสงคราม (สหรัฐอเมริกา สหราชอาณาจักร ฝรั่งเศส และสหภาพโซเวียต) ทำให้การจัดการพิจารณาเพิ่มขึ้นอีกนั้นไม่สามารถเป็นจริงในทางปฏิบัติได้ อย่างไรก็ตาม กฎหมายสภาควบคุม ฉบับที่ 10 ซึ่งสภาควบคุมฝ่ายสัมพันธมิตรได้ออกเมื่อวันที่ 20 ธันวาคม ค.ศ. 1945 ซึ่งให้อำนาจแก่ทางการผู้ยึดครองใด ๆ พิจารณาโทษอาชญากรสงครามที่ต้องสงสัยในเขตยึดครองของทางการนั้น ๆ ซึ่งอาศัยอำนาจตามกฎหมายนี้ ทางการสหรัฐเดินหน้าหลังจากการพิจารณาคดีเนือร์นแบร์คครั้งแรกสิ้นสุดลงแล้ว และจัดการพิจารณาอีกสิบสองคดีในเนือร์นแบร์ค ผู้พิพากษาในการพิจารณาเหล่านี้ล้วนแต่เป็นชาวอเมริกัน เช่นเดียวกับพนักงานอัยการ หัวหน้าทนายความสำหรับการฟ้องคดีอาญาคือ พลจัตวา เทลฟอร์ด เทย์เลอร์ ในเขตยึดครองอื่น ๆ ได้มีการจัดการพิจารณาที่คล้ายกันด้วย
การพิจารณา.
การพิจารณาทั้งสิบสองต่อหน้าคณะตุลาการทหารเนือร์นแบร์คนี้มีขึ้นระหว่างวันที่ 9 ธันวาคม ค.ศ. 1946 ถึง 13 เมษายน ค.ศ. 1949 ประกอบด้วย
ผล.
รวมทั้งหมดแล้ว จำเลย 142 คน จากทั้งหมด 185 คน ถูกตัดสินว่ามีความผิดในอย่างน้อยหนึ่งข้อหา 24 คนได้รับโทษประหารชีวิต ซึ่งในจำนวนนี้ 11 คนได้รับการลดโทษเหลือจำคุกตลอดชีวิต 20 คนถูกตัดสินจำคุกตลอดชีวิต 98 คนมีโทษจำคุกระยะเวลาลดหลั่นกันไป และอีก 35 คนถูกตัดสินว่าไม่มีความผิด จำเลย 4 คนจำเป็นต้องออกจากการพิจารณาเนื่องจากปัญหาสุขภาพ และจำเลย 4 คนทำอัตวินิบาตกรรมระหว่างการพิจารณา
โทษจำคุกระยะเวลานานจำนวนมากถูกลดโทษลงอย่างมากตามคำสั่งของผู้ตรวจการใหญ่ จอห์น เจ. แมคคลอย ในปี ค.ศ. 1951 และโทษประหารชีวิต 10 คนจากการพิจารณาไอน์ซัทซกรุพเพนถูกลดลงเหลือโทษจำคุก ในปีเดียวกัน ได้มีการนิรโทษผู้ที่ได้รับโทษจำคุกไปเป็นจำนวนมาก
แฟร์รารา

แฟร์รารา  เป็นเมืองที่ตั้งอยู่ในแคว้นเอมีเลีย-โรมัญญาในประเทศอิตาลี แฟร์ราราเป็นเมืองหลวงของจังหวัดแฟร์รารา
แฟร์ราราตั้งอยู่ประมาณ 50 กิโลเมตรทางตะวันออกเฉียงเหนือของโบโลญญาบนฝั่งโปดิโวลาโนซึ่งเป็นแควของแม่น้ำโป ตัวเมืองมีถนนกว้างและวังและคฤหาสน์มากมายจากคริสต์ศตวรรษที่ 14 และ 15 เมื่อเป็นที่ตั้งสำนักของตระกูลเอสเต ความงามและความสำคัญทางวัฒนธรรมของแฟร์ราราทำให้ได้รับการขึ้นทะเบียนเป็นมรดกโลกในปี ค.ศ. 1999
ปีเอนซา

ปีเอนซา  เป็นเมืองที่ตั้งอยู่ในจังหวัดซีเอนาในแคว้นตอสคานาในประเทศอิตาลี ปีเอนซาตั้งอยู่ในวัลดอร์ชา (Val d'Orcia) ทางตอนกลางของอิตาลีระหว่างเมืองมอนเตปุลชาโนกับมอนตัลชีโน เป็นเมืองสัญลักษณ์ของสมัยฟื้นฟูศิลปวิทยาหรือ "touchstone of Renaissance urbanism" 
ในปี ค.ศ. 1996 องค์การ การศึกษา วิทยาศาสตร์ และวัฒนธรรมแห่งสหประชาชาติก็ประกาศให้ปีเอนซาให้เป็นเมืองมรดกโลกทางวัฒนธรรม และในปี ค.ศ. 2004 หุบเขาทั้งหมด -- วัลดอร์ชา -- ก็ได้รับการประกาศให้เป็นภูมิทัศน์วัฒนธรรมของโลก
เวโรนา

เวโรนา  เป็นเมืองที่ตั้งอยู่ในจังหวัดเวโรนา แคว้นเวเนโตในประเทศอิตาลี เวโรนาเป็นหนึ่งในเจ็ดเมืองหลวงของทางตอนเหนือของอิตาลี เวโรนาเป็นสถานที่ที่ดึงดูดนักท่องเที่ยวด้วยเหตุที่มีความสำคัญทางศิลปะและวัฒนธรรมที่เห็นได้งานนิทรรศการประจำปีหลายงาน โรงละคร และอุปรากรในโรงละครกลางแจ้งที่สร้างโดยโรมัน
เวโรนาเป็นเมืองสำคัญในประวัติศาสตร์และเศรษฐกิจจากตำแหน่งที่ตั้งทางภูมิศาสตร์ที่ตั้งอยู่ตรงโค้งของแม่น้ำอดิเจ (Adige River) ไม่ไกลจากทะเลสาบการ์ดา ที่ตั้งนี้ทำให้เกิดน้ำท่วมขึ้นหลายครั้งจนกระทั่ง ค.ศ. 1956 เมื่อมีการสร้างอุโมงค์โมริ-ทอร์โบเลที่เป็นทางระบายน้ำ 500 คิวบิคเมตรลงไปในทะเลสาบการ์ดาเมื่อมีความจำเป็น อุโมงค์ลดสถิติน้ำท่วมทุกเจ็ดสิบปีไปเป็นทุกสองร้อยปี
ในปี ค.ศ. 2000 องค์การ การศึกษา วิทยาศาสตร์ และวัฒนธรรมแห่งสหประชาชาติก็ประกาศให้เวโรนาเป็นเมืองมรดกโลกทางวัฒนธรรม
อูร์บีโน

อูร์บีโน  เป็นเมืองที่ตั้งอยู่ในจังหวัดเปซาโรและอูร์บีโน แคว้นมาร์เค ประเทศอิตาลี อูร์บีโนเป็นเมืองที่มีความสำคัญทางประวัติศาสตร์ในวัฒนธรรมสมัยฟื้นฟูศิลปวิทยาที่เป็นลักษณะเฉพาะตัวโดยเฉพาะในสมัยของเฟเดรีโก ดา มอนเตเฟลโตร ดยุกแห่งอูร์บีโนระหว่าง ค.ศ. 1444 ถึง ค.ศ. 1482 ตัวเมืองเป็นกระจุกอยู่เนินสูงรอบวังดยุคที่ยังคงรักษาความงามอย่างเมืองของยุคกลางอย่างไม่เปลี่ยนแปลง อูร์บีโนเป็นที่ตั้งของมหาวิทยาลัยอูร์บีโนที่ก่อตั้งในปี ค.ศ. 1506 และเป็นเมืองศูนย์กลางของบิชอปแห่งอูร์บีโน สิ่งก่อสร้างที่สำคัญที่สุดของเมืองคือปาลัซโซดูกาเล อูร์บีโนที่สร้างใหม่โดยลูเชียโน ลอรานา
ในปี ค.ศ. 1998 องค์การ การศึกษา วิทยาศาสตร์ และวัฒนธรรมแห่งสหประชาชาติก็ประกาศให้อูร์บีโนเป็นเมืองมรดกโลกทางวัฒนธรรม
ซานตามารีอาเดลเลกราซีเอ (มิลาน)

ซานตามารีอาเดลเลกราซีเอ ("พระแม่มารีแห่งพระหรรษทาน") เป็นโบสถ์และคอนแวนต์ของคณะดอมินิกัน ตั้งอยู่ที่เมืองมิลานในประเทศอิตาลี ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1980
โบสถ์ซานตามารีอาเดลเลกราซีเอมีชื่อเสียงเพราะเป็นที่ตั้งของจิตรกรรมฝาผนัง "พระกระยาหารมื้อสุดท้าย" ที่เขียนโดยเลโอนาร์โด ดา วินชีภายในหอฉันของคอนแวนต์
ประวัติ.
ดุ๊กแห่งมิลาน ฟรันเชสโกที่ 1 สฟอร์ซาเป็นผู้สั่งให้สร้างคอนแวนต์ของคณะดอมินิกันและโบสถ์ในวังที่เป็นที่ตั้งของชาเปลที่อุทิศให้แก่พระแม่มารีแห่งพระหรรษทาน (St. Mary of the Graces) 
สถาปนิกหลักคือกวีนีฟอร์เต โซลารี (Guiniforte Solari) คอนแวนต์สร้างเสร็จในปี ค.ศ. 1469 และโบสถ์มาสร้างเสร็จทีหลัง ลูโดวีโก สฟอร์ซา ดุ๊กคนใหม่ตัดสินใจใช้โบสถ์นี้เป็นสถานที่บรรจุศพของตระกูลสฟอร์ซา และสร้างอารามใหม่และมุขตะวันออกที่มาเสร็จในปี ค.ศ. 1490
เบอาตรีเช เดสเต ภรรยาของลูโดวีโกได้รับการบรรจุในโบสถ์ในปี ค.ศ. 1497
มุขตะวันออกของโบสถ์เชื่อกันว่าสร้างโดยโดนาโต บรามันเต แต่ไม่มีหลักฐานสนับสนุน เพียงแต่บรามันเตมาพำนักอยู่ที่มิลานในช่วงเวลานั้น
ตอร์เรอันนุนซีอาตา

ตอร์เรอันนุนซีอาตา  เป็นเมืองที่ตั้งอยู่ในจังหวัดนาโปลีในแคว้นคัมปาเนียในประเทศอิตาลี ตอร์เรอันนุนซีอาตาตั้งอยู่ที่อ่าวเนเปิลส์ที่เชิงภูเขาไฟวิสุเวียสและถูกทำลายเมื่อภูเขาไฟระเบิดในปี ค.ศ. 79 และในปี ค.ศ. 1631 เมืองนี้ก็รูจักในภาษาเนเปิลส์ท้องถิ่นว่า ตอร์เรนุนซีอาตา
ตอร์เรอันนุนซีอาตาเป็นที่ตั้งของโรงงานทำเหล็ก, ผลิตอาหารสำเร็จรูปและพาสตา และรวมทั้งการนาวี, การผลิตอาวุธ และยารักษาโรค
ในปี ค.ศ. 1997 องค์การ การศึกษา วิทยาศาสตร์ และวัฒนธรรมแห่งสหประชาชาติก็ประกาศให้ตอร์เรอันนุนซีอาตาเป็นเมืองมรดกโลกทางวัฒนธรรม
เบ็น (เพลง)

เบ็น  เป็นเพลงที่แต่งโดย ดอน แบล็ก และวอลเทอร์ ชาร์ฟ ขับร้องโดยไมเคิล แจ็กสันในวัย 14 ปี เมื่อ ค.ศ. 1972 เพื่อเป็นเพลงประกอบภาพยนตร์ในชื่อเดียวกัน และปรากฏอยู่ในอัลบั้ม "เบ็น" อัลบั้มเดี่ยวอัลบั้มที่สองของแจ็กสัน ซิงเกิลเพลงนี้ขึ้นถึงอันดับหนึ่งในสหรัฐอเมริกา จากการจัดอันดับโดยนิตยสารบิลบอร์ด เป็นเวลาหนึ่งสัปดาห์ 
ซิงเกิลนี้เป็นซิงเกิลแรกในจำนวน 13 ซิงเกิลของแจกสัน ที่ขึ้นถึงอันดับหนึ่ง (ก่อนหน้านั้นมีซิงเกิล I Want You Back, ABC, The Love You Save และ I'll Be There ที่ติดอันดับในปี 1970 ในฐานะสมาชิกวงเดอะแจ็กสันไฟฟ์) และทำให้เขาเป็นศิลปินที่อายุน้อยที่สุดอันดับที่สาม ทีมีซิงเกิลติดอันดับหนึ่งเป็นครั้งแรก (รองจากสตีวี วันเดอร์ และดอนนี ออสมอนด์) 
เพลงเบ็น กล่าวถึงหนูชื่อ "เบ็น" ใช้เป็นเพลงนำในภาพยนตร์ปี 1972 เกี่ยวกับมิตรภาพระหว่างเด็กชายคนหนึ่ง กับหนูที่ฉลาดและมีพลังจิตที่เป็นสัตว์เลี้ยงและเป็นเพื่อนเพียงตัวเดียว เป็นภาพยนตร์ภาคต่อของเรื่อง "Williard" ในปี 1971 เป็นภาพยนตร์เขย่าขวัญเกี่ยวกับหนูที่มีสติปัญญาเฉลียวฉลาด และได้รับการฝึกฝนให้ทำร้ายมนุษย์ เดิมเพลงนี้แต่งขึ้นเพื่อให้ดอนนี ออสมอนด์ เป็นผู้ขับร้อง แต่ออสมอนด์ติดการแสดงทัวร์คอนเสิร์ต จึงให้แจ็กสันเป็นขับร้องผู้บันทึกเสียงแทน
เพลงเบ็นได้รับการเสนอชื่อเข้าชิงรางวัลเพลงประกอบภาพยนตร์ยอดเยี่ยม รางวัลลูกโลกทองคำ และรางวัลออสการ์
ชาร์ต.
<templatestyles src="Col-begin/styles.css"/>
ฟอนต์เพื่อชาติ

ฟอนต์เพื่อชาติ เป็นการประกวดไทป์เฟซอักษรไทยเพื่ออุตสาหกรรมการพิมพ์ จัดโดยชมรมการจัดพิมพ์อิเล็กทรอนิกส์ไทย (Thai Electronics Publishing Club: TEPCLUB) เมื่อ พ.ศ. 2545-2546 ด้วยจุดมุ่งหมายเพื่อให้แบบอักษรเป็นตัวพิมพ์มาตรฐาน สำหรับใช้เป็นตัวพิมพ์ในเนื้อหาข้อความ และเผยแพร่สู่สาธารณชนโดยไม่คิดค่าใช้จ่าย#เปลี่ยนทาง 
แบบตัวพิมพ์ที่ได้รับรางวัลมี 10 แบบ ได้แก่
แบบตัวพิมพ์ทั้งหมดเป็นรูปแบบโอเพนไทป์ และเข้ารหัสแบบยูนิโคด แต่ละแบบมี 4 ไทป์เฟซคือ ตัวปกติ ตัวหนา ตัวเอน และตัวหนาเอน
จักรวรรดิบัลแกเรียที่ 1

จักรวรรดิบัลแกเรียที่ 1  เป็นอาณาจักรในยุคกลางของบัลแกเรียที่ก่อตั้งในปี ค.ศ. 632 ในบริเวณใกล้สามเหลี่ยมปากแม่น้ำดานูป (Danube Delta) และสลายตัวลงเมื่อปี ค.ศ. 1018 หลังจากที่ถูกผนวกเข้าเป็นส่วนหนึ่งของจักรวรรดิไบแซนไทน์ ในสมัยที่รุ่งเรืองที่สุดจักรวรรดิบัลแกเรียครอบคลุมบริเวณตั้งแต่บูดาเปสต์ ไปจนถึงทะเลดำ และจากแม่น้ำนีพเพอร์ในยูเครนปัจจุบันไปจนถึงทะเลเอเดรียติค จักรวรรดิบัลแกเรียที่ 1 มาแทนที่ด้วยจักรวรรดิบัลแกเรียที่ 2 ที่ก่อตั้งในปี ค.ศ. 1185 ชื่อทางการของประเทศตั้งแต่ตั้งมาคือ “บัลแกเรีย”
จักรวรรดิบัลแกเรียมีบทบาทสำคัญในทางการเมืองของยุโรปและเป็นหนึ่งในประเทศที่มีความแข็งแกร่งทางการทหารในบรรดาประเทศในยุคเดียวกัน ระหว่างปี ค.ศ. 717 ถึงปี ค.ศ. 718 พันธมิตรไบแซนไทน์และบัลแกเรียก็ได้รับชัยชนะต่ออาหรับอย่างเด็ดขาดในการล้อมเมืองคอนสแตนติโนเปิลซึ่งเป็นการช่วยให้ยุโรปตะวันออกรอดจากการถูกรุกรานโดยอาหรับและมุสลิม ต่อมาก็ได้ได้รับชัยชนะต่อข่านแห่งกลุ่มสหพันธ์ยูเรเชียอาวาร์ และขยายดินแดนไปยังที่ราบแพนโนเนียน (Pannonian Plain) และเทือกเขาทาทรา บัลแกเรียเป็นด่านอันมั่นคงในการต่อต้านการรุกรานที่เกิดขึ้นบ่อยครั้งจากชนโนแมดจากตะวันออกระหว่างยุคที่เรียกว่าสมัยการโยกย้ายถิ่นฐานในยุโรปครั้งที่สอง บัลแกเรียหยุดยั้งการรุกรานของชนเพเชเนกส์ (Pechenegs) และชนคูมันส์ (Cumans) ไว้ที่ทางตะวันออกเฉียงเหนือของบัลแกเรีย และหลังจากที่ได้รับชัยชนะอย่างเด็ดขาดต่อแม็กยาร์สในปี ค.ศ. 896 ผู้ถอยไปตั้งหลักแหล่งอย่างถาวรในบริเวณแพนโนเนีย
ทางด้านใต้ในระหว่างสงครามไบแซนไทน์–บัลแกเรีย บัลแกเรียก็ผนวกบริเวณดินแดนของสลาฟในเธรซ และบริเวณมาซิโดเนีย หลังจากที่กองทัพไบแซนไทน์ถูกทำลายล้างยุทธการอันเคียลัส (battle of Anchialus) ในปี ค.ศ. 917 แล้วจักรวรรดิโรมันอันศักดิ์สิทธิ์ก็แทบจะล่มสลาย
ชนบัลการ์นำวิธีการก่อสร้างใหม่ ๆ และยุทธวิธีในการสงครามมาสู่ยุโรป เมืองบัลแกเรียเมืองแรก ๆ สร้างด้วยหินซึ่งต่างจากการสร้างป้อมปราการด้วยอิฐของโรมัน เมืองหลวงพลิสคา (Pliska) ที่มีเนื้อที่ 27 ตารางกิโลเมตรเป็นเมืองที่ใหญ่ที่สุดเมืองหนึ่งในยุโรป ตัวเมืองมีระบบสาธารณูปโภคและพื้นอุ่นมานานก่อนเมืองเช่นปารีสและลอนดอน หลังจากรับนับถือคริสต์ศาสนาในปี ค.ศ. 864 แล้วบัลแกเรียก็กลายเป็นศูนย์กลางทางวัฒนธรรมของยุโรปสลาฟ วัฒนธรรมยิ่งวิวัฒนาการเพิ่มขึ้นเมื่อมีการประดิษฐ์อักขระซิริลลิคในเพรสลาฟ ที่บางแหล่งเชื่อกันว่าโดยผู้คงแก่เรียนบัลแกเรียชื่อเคลเมนต์แห่งโอห์ริด (Clement of Ohrid) นักประวัติศาสตร์บางคนกล่าวว่าสถานศึกษาแห่งเพรสลาฟและโอห์ริดเป็นสองมหาวิทยาลัยที่สองที่ก่อตั้งขึ้นในยุโรปหลังจากมหาวิทยาลัยคอนสแตนติโนเปิล
จักรวรรดิบัลแกเรียที่ 2

จักรวรรดิบัลแกเรียที่ 2 หรือ อาณาจักรซาร์แห่งบัลแกเรีย  เป็นจักรวรรดิในในยุคกลางของบัลแกเรียที่ก่อตั้งในปี ค.ศ. 1185 และรุ่งเรืองมาจนถึงปี ค.ศ. 1396 (หรือ ค.ศ. 1422) จักรวรรดิบัลแกเรียที่ 2 เป็นจักรวรรดิที่สืบต่อจากจักรวรรดิบัลแกเรียที่ 1 และมามีอำนาจรุ่งเรืองที่สุดในรัชสมัยของสมเด็จพระจักรพรรดิคาโลยัน และ สมเด็จพระจักรพรรดิไอวาน อาเซนที่ 2 แห่งบัลแกเรีย ก่อนที่มาจะค่อยๆ เสื่อมโทรมลงจนในที่สุดก็ถูกพิชิตโดยจักรวรรดิออตโตมันในปลายคริสต์ศตวรรษที่ 14 ถึงต้นคริสต์ศตวรรษที่ 15 จักรวรรดิบัลแกเรียที่ 2 ตามมาด้วยราชอาณาจักรที่ปกครองโดยเจ้าชายและต่อมาโดยพระมหากษัตริย์เป็นราชอาณาจักรบัลแกเรียในปี ค.ศ. 1878
มาจนถึงปี ค.ศ. 1256 จักรวรรดิบัลแกเรียที่ 2 เป็นจักรวรรดิมหาอำนาจในคาบสมุทรบอลข่าน ระหว่างนั้นไบแซนไทน์ก็ได้รับความพ่ายแพ้หลายครั้งในยุทธการต่างๆ และในปี ค.ศ. 1205 จักรวรรดิละตินที่เพิ่งก่อตั้งขึ้นก็มาถูกทำลายอย่างย่อยยับในยุทธการอันเดรียโนเปิล โดยคาโลยันแห่งบัลแกเรีย ต่อมาพระราชนัดดาของพระองค์ไอวาน อาเซนที่ 2 ก็ทรงพิชิตอาณาจักรเดสโพเททแห่งเอพิรอส (Despotate of Epiros) ได้ ซึ่งเป็นผลทำให้จักรวรรดิบัลแกเรียกลายเป็นมหาอำนาจของยุโรปในคริสต์ศตวรรษที่ 13 แต่ต่อมาจักรวรรดิก็มาเสื่อมโทรมลงหลังจากการรุกรานเป็นระยะๆ ของชนทาร์ทาร์, ไบแซนไทน์, ชนฮังการี และจากการขาดความมั่นคงทางการเมืองและจากการปฏิวัติที่เกิดขึ้นภายในจักรวรรดิเอง ในปลายคริสต์ศตวรรษที่ 14 จนถึงต้นคริสต์ศตวรรษที่ 15 จักรวรรดิบัลแกเรียก็ถูกรุกรานโดยทั่วไปโดยจักรวรรดิไบแซนไทน์ผู้เข้ามาบ่อนทำลายเศรษฐกิจและโครงสร้างทางการบริหาร, ลดจำนวนประชากรของบัลแกเรีย และ เข่นฆ่าชนชั้นปกครองของบัลแกเรียไปเป็นจำนวนมาก
ทางด้านวัฒนธรรมจักรวรรดิบัลแกเรียเป็นหนึ่งในดินแดนที่ก้าวหน้าที่สุดในบรรดาประเทศต่างในยุโรปขณะนั้น แม้ว่าไบแซนไทน์จะมีอิทธิพลเป็นอันมากต่อบัลแกเรียแต่ศิลปะและสถาปัตยกรรมของบัลแกเรียก็ยังสามารถดำรงความเป็นเอกลักษณ์ของตนเองอยู่ได้โดยไม่เปลี่ยนแปลง ในคริสต์ศตวรรษที่ 14 บัลแกเรียก็มีความรุ่งเรืองทั้งทางด้านศิลปะและวรรณกรรม ประชากรส่วนใหญ่ในบัลเกเรียก็เป็นผู้มีการศึกษาดี
ไซโคลโพรพีน

ไซโคลโพรพีน (Cyclopropene) เป็นสารประกอบอินทรีย์ที่มีสูตรเคมี C3H4 เป็นไซโคลแอลคีนที่มีขนาดโมเลกุลเล็กที่สุด มีโครงสร้างรูปสามเหลี่ยมมีมุมระหว่างพันธะประมาณ 60 ° เพราะวงแหวนมีความเครียดวงสูงทำให้ไซโคลโพรพีนยากในการตระเตรียม
จักรวรรดิเซลจูก

มหาจักรวรรดิเซลจูก  เป็นหนึ่งในจักรวรรดิที่สำคัญในประวัติศาสตร์โลกอิสลามช่วงยุคกลาง ก่อตั้งขึ้นโดยสุลต่านตูฆริลที่ 1 ชาวเติร์กชนเผ่าโอกูซ ซึ่งเป็นผู้รวบรวมอำนาจของชนเผ่าเติร์กในเอเชียกลางและเปอร์เซียในคริสต์ศตวรรษที่ 11
จักรวรรดิเซลจูกมีอาณาเขตครอบคลุมพื้นที่กว้างใหญ่ ตั้งแต่เอเชียกลาง เปอร์เซีย และลงไปถึงอานาโตเลีย (เอเชียน้อย) รวมทั้งอิรักและซีเรีย ซึ่งเป็นศูนย์กลางทางศาสนาและการเมืองของโลกมุสลิมในยุคนั้น โดยจักรวรรดิแห่งนี้มีบทบาทสำคัญในการปกป้องและขยายขอบเขตของอิสลามสุนนี รวมถึงการขับไล่อำนาจชีอะห์และอาณาจักรอื่นๆ ที่แข่งขันกันในภูมิภาค
ในด้านการปกครอง จักรวรรดิเซลจูกผสมผสานระบบราชการเปอร์เซียเข้ากับวัฒนธรรมเติร์ก ทำให้เกิดระบบบริหารที่มีประสิทธิภาพ โดยมีตำแหน่ง “เวซิร” (vizier) เป็นผู้ช่วยบริหารสูงสุด คล้ายกับนายกรัฐมนตรีในปัจจุบัน นอกจากนี้ยังให้การสนับสนุนศาสนาอิสลามซุนนีอย่างเข้มแข็ง ด้วยการก่อตั้งมาดราซะฮ์ (ศาสนวิชชาลัยอิสลาม) และมัสยิดในหลายเมือง ซึ่งทำให้การศึกษาและศาสนาเติบโตอย่างกว้างขวาง
จักรวรรดิเซลจูกยังมีชื่อเสียงในด้านศิลปะและสถาปัตยกรรม ที่ผสมผสานศิลปะแบบเปอร์เซียและเติร์กเข้าด้วยกัน สร้างผลงานที่มีความงดงามและมีอิทธิพลต่อยุคต่อมา เช่น การสร้างมัสยิดใหญ่ในเมืองอิสฟาฮาน จักรวรรดินี้เจริญรุ่งเรืองในช่วงศตวรรษที่ 11 ถึงต้นศตวรรษที่ 12 ก่อนจะเสื่อมอำนาจและแตกแยกลงในช่วงปลายศตวรรษที่ 12 แต่ทิ้งมรดกทางวัฒนธรรมและการเมืองที่สำคัญไว้ในประวัติศาสตร์อิสลามและตะวันออกกลางอย่างยาวนาน
ประวัติ.
ก่อตั้งราชวงศ์.
ผู้ก่อตั้งราชวงศ์เซลจูกคือขุนศึกชาวเติร์กโอคุซนามเซลจูก เขามีชื่อเสียงจากการรับใช้ในกองทัพคาซาร์ พวกเซลจูกอพยพไปที่ฆวอแรซม์ ใกล้กับเมืองJend โดยพวกเขาเข้ารับอิสลามใน ค.ศ. 985 ฆวอแรซม์ในเวลานั้นอยู่ในการควบคุมของ Ma'munids แห่งจักรวรรดิซอมอนีด ใน ค.ศ. 999 จักรวรรดิซอมอนีดตกอยู่ใต้อำนาจของรัฐข่านคารา-ข่านแห่งทรานโซเซียนา แต่พวก Ghaznavids ครอบครองดินแดนทางใต้ของ Oxus พวกเซลจูกจึงมีส่วนร่วม โดยสนับสนุนเอมีร์ซอมอนีดองค์สุดท้าย ก่อนที่จะจัดตั้งฐานอำนาจอิสระของตนเอง
หมายเหตุ.
<templatestyles src="Reflist/styles.css" />
เชิงอรรถ.
<templatestyles src="Reflist/styles.css" />
ราชวงศ์เซลจูก

ราชวงศ์เซลจูก ("Saljuqian") มีอีกชื่อว่า เซลจูกเติร์ก  หรือ เซลจูกเตอร์โกมัน  เป็นราชวงศ์ซุนนีเชื้อสายเติร์กโอคุซที่ถูกแผลงเป็นเปอร์เซีย และมีส่วนต่อจารีตเติร์ก-เปอร์เซีย (Turco-Persian tradition) ในตะวันออกกลางถึงเอเชียกลางสมัยกลาง พวกเซลจุคจัดตั้งจักรวรรดิเซลจุค (1037–1194) รัฐสุลต่านเคร์มอน (1041–1186) และรัฐสุลต่านรูม (1074–1308) ซึ่งมีจุดสูงสุดกินพื้นที่ตั้งแต่อิหร่านถึงอานาโตเลีย และเป็นเป้าหมายหลักในสงครามครูเสดครั้งที่หนึ่ง
ดัชชีเบราน์ชไวค์

ดัชชีเบราน์ชไวค์  เป็นอดีตแว่นแคว้นเยอรมัน เดิมดินแดนเบราน์ชไวค์-ว็อลเฟินบึทเทิลเป็นส่วนหนึ่งของจักรวรรดิโรมันอันศักดิ์สิทธิ์ที่มาก่อตั้งเป็นดัชชีอิสระตามข้อตกลงในการประชุมแห่งเวียนนาในปี ค.ศ. 1815 โดยมีเมืองหลวงอยู่ที่เบราน์ชไวค์
ดัชชีเบราน์ชไวค์-ว็อลเฟินบึทเทิล.
ตำแหน่ง “ดยุกแห่งเบราน์ชไวค์-ลือเนอบวร์ค”  เป็นของตระกูลเวลฟมาตั้งแต่ปี ค.ศ. 1235 ผู้ปกครองอาณาจักรหลายอาณาจักรทางตะวันตกเฉียงเหนือของเยอรมนี อาณาบริเวณเหล่านี้มิได้มีลักษณะเป็นรัฐอย่างเป็นทางการ เมื่อมีการแข่งขันอำนาจกันในบรรดาลูกของดยุกหลายคน ดินแดนก็มักจะถูกแบ่งย่อยออกไปอีก เมื่อสายใดสิ้นสุดลงดินแดนก็จะถูกแบ่งระหว่างสาขาต่างๆ ในตระกูล หรือบางครั้งดยุกก็อาจจะแลกเปลี่ยนดินแดนกันเอง ความเป็นอันหนึ่งอันเดียวกันของดินแดนเหล่านี้อยู่ที่ผู้ครองทั้งหลายต่างก็สืบเชื้อสายมาจากออทโทที่ 1 ดยุกแห่งเบราน์ชไวค์-ลือเนอบวร์ค
หลังจากการแบ่งแยกที่ติดต่อกันมาในที่สุดเบราน์ชไวค์-ลือเนอบวร์คก็มารวมตัวกันภายใต้แม็กนัสที่ 2 ดยุกแห่งเบราน์ชไวค์-ลือเนอบวร์ค หลังจากแม็กนัสเสียชีวิตลูกชายสามคนก็ครองอาณาจักรร่วมกัน เมื่อฟรีดริช ดยุกแห่งเบราน์ชไวค์-ลือเนอบวร์คถูกฆาตกรรมพี่น้องเบอร์นาร์ดและเฮนรีก็แบ่งดินแดนกันสองคน เฮนรีได้ดินแดนว็อลเฟินบึทเทิล
มูยุล มหาบุรุษพิชิตแผ่นดิน

มูยุล มหาบุรุษพิชิตแผ่นดิน  เป็นละครซีรีส์ที่เล่าเรื่องราวของ "องค์ชายมูยุล" หรือ พระเจ้าแทมูซินกษัตริย์องค์ที่ 3 แห่ง อาณาจักรโกคูรยอ ผู้เป็นพระราชนัดดาใน พระเจ้าทงเมียงยอง หรือ จูมง และเป็นพระโอรสใน พระเจ้ายูริ และทรงเป็นวีรบุรุษคนสำคัญของเกาหลี
โดยในได้นำมาฉายในประเทศไทยทาง สถานีโทรทัศน์ไทยทีวีสีช่อง 3 อสมท. เริ่มออกอากาศวันอาทิตย์ที่ 12 กรกฎาคม พ.ศ. 2552 เวลา 18.00 น. - 20.00 น. ต่อมาได้เลื่อนเวลาออกอากาศเร็วขึ้น 15 นาที เป็นเวลา 17.45 น. - 19.45 น. และออกอากาศซ้ำทุกวันจันทร์ - ศุกร์ เวลา 02.30 - 03.25 น. เริ่ม 26 กรกฎาคม 2555 - 20 กันยายน 2555
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">ไทยทีวีสีช่อง 3 
 ละครเกาหลี วันเสาร์ - อาทิตย์ 18:00 - 20:00</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">มูยุล มหาบุรุษพิชิตแผ่นดิน</td>
<th style="width: 33%;">ถัดไป</th>
</tr><tr style="text-align: center;">
<td>"ลีซาน จอมบัลลังก์พลิกแผ่นดิน"
</td>
<td>"ยอดหญิง ตำนานศิลป์ ซินยุนบก"
</td></tr>
</table>
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">ช่อง 3 แฟมิลี 
 เอเชียนฮิต ซีรีส์ฮอต วันเสาร์ - อาทิตย์ 18:20 - 19:35</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">มูยุล มหาบุรุษพิชิตแผ่นดิน</td>
<th style="width: 33%;">ถัดไป</th>
</tr><tr style="text-align: center;">
<td>"-"</td>
<td>"จูล่ง ขุนพลเทพสงคราม"
</td></tr>
</table>
เลขมวล

เลขมวล (mass number, A), หรือ เลขมวลอะตอม หรือ เลขนิวคลีออน เป็นผลรวมของจำนวนโปรตอนและนิวตรอน (โปรตอนและนิวตรอนเรียกรวมกันว่านิวคลีออน) ในนิวเคลียสอะตอม เพราะโปรตอนและนิวตรอนต่างก็เป็นแบริออน เลขมวล A ก็คือเลขแบริออน B ของนิวเคลียสของอะตอมหรือไอออน เลขมวลจะต่างกันถ้าเป็นไอโซโทปที่ต่างกันของธาตุเคมี เลขมวลไม่เหมือนกับเลขอะตอม (Z) ที่แสดงถึงจำนวนโปรตอนในนิวเคลียสและสามารถใช้ระบุบธาตุได้ ดังนั้นค่าที่ต่างกันระหว่างเลขมวลและเลขอะตอมจะบ่งบอกถึงจำนวนนิวตรอน ("N") ในนิวเคลียส: "N=A−Z"
เลขมวลจะถูกเขียนอยู่ด้านหลังหรือมุมบนด้านซ้ายของสัญลักษณ์ธาตุ เช่น ไอโซปโทปปกติของคาร์บอนคือ คาร์บอน-12 หรือ 12C ซึ่งมี 6 โปรตรอนและ 6 นิวตรอน สัญลักษณ์ไอโซปแบบเต็มรูปแบบจะมีเลขอะตอม (Z) ด้วยอยู่ด้านล่างซ้ายมือของสัญลักษณ์ธาตุ: 6C ซึ่งวิธีนี้ไม่มีความจำเป็นนักจึงนิยมละเลขอะตอมไว้
ตัวอย่าง: การสลายในธรรมชาติของคาร์บอน-14จะแผ่รังสีเบต้า ด้วยวิธีนิวตรอนหนึ่งตัวถูกทำให้เปลี่ยนสถานะกลายเป็นโปรตอนกับการปล่อยพลังงานของอิเล็กตรอนและอนุภาคต้าน ดังนั้นเลขอะตอมจะเพิ่มขึ้น 1 ("Z": 6→7) และเลขมวลมีค่าเท่าเดิม ("A" = 14) ขณะที่เลขนิวตรอนลดลง 1 ("n": 8→7) อะตอมผลลัพธ์เป็นอะตอมไนโตรเจน-14ซึ่งมี 7 โปรตอนและ 7 นิวตรอน:
 6C → 7N + e- + ve
ยูเรเนียม-238ปกติจะสลายให้รังสีแอลฟาซึ่งนิวเคลียสเสีย 2 นิวตรอนและ 2 โปรตรอนในรูปแบบของอนุภาคแอลฟา ดังนั้นเลขอะตอมและเลขนิวตรอนจะลดลงไป 2 ("Z": 92→90, "n": 146→144) ซึ่งเลขมวลจะลดไป 4 ("A" = 238→234) อะตอมผลลัพธ์เป็นอะตอมทอเรียม-234 และอนุภาคแอลฟา (2He2+) :
 92U → 90Th + 2He2+
ฟ้อนเบิกฟ้าป่าแดด

ฟ้อนเบิกฟ้าป่าแดด เป็นฟ้อน (ศิลปะล้านนา) ที่แสดงถึงเอกลักษณ์ตัวตนของชาวอำเภอป่าแดดได้อย่างหนึ่งคือการรวบเอาเอกลักษณ์ของคนแต่ละชนเผ่าที่อาศัยในอำเภอ เช่น ไท-ยวน (ฅนเมือง), ไท-ยอง, ไท-ลาว ถ่ายทอดออกมาเป็นรูปแบบการฟ้อนซึ่งมีความอ่อนช้อยและงดงานอีกฟ้อนหนึ่งผู้ประดิษฐ์ท่าฟ้อนนายธีรวุฒิ เปลี่ยนแก้ว ชาวอำเภอป่าแดด โดยมีท่าฟ้อนดังนี้
ผจญภัยฝ่าหุบเขามรณะ

ผจญภัยฝ่าหุบเขามรณะ  เป็นภาพยนตร์แนวผจญภัยจากประเทศสหรัฐอเมริกา กำกับโดย แอนดี้ ฟิคแมน เข้าฉายครั้งแรกในประเทศไทยเมื่อวันที่ 9 เมษายน พ.ศ. 2552 ความยาว 98 นาที
เรื่องย่อ.
เป็นเวลาหลายปีที่เรื่องราวของสถานที่ลึกลับใจกลางทะเลทรายเนวาดาอันแห้งแล้งได้ถูกกล่าวขวัญถึง เรื่องราวของปรากฏการณ์ที่ไม่สามารถอธิบายได้และเหตุการณ์สุดแปลกประหลาดต่างๆที่เกิดขึ้น ทำให้สถานที่นี้ถูกขนานนามว่า "หุบเขามรณะ" และเมื่อคนขับรถแท๊กซี่ในเมืองที่เต็มไปด้วยการเสี่ยงโชคอย่าง ลาสเวกัส ได้รับผู้โดยสาร 2 พี่น้องวัยรุ่นที่พกเอาอำนาจพิเศษเหนือธรรมชาติขึ้นมาบนรถโดยที่เขาไม่รู้เลยว่า 
ตัวเองกำลังจะพบกับการผจญภัยสุดระห่ำในปฏิบัติการปกป้องโลก, การไล่ล่าจากหน่วยงานรัฐบาล, แก๊งมาเฟีย, และผู้มาเยือนจากต่างดาวปริศนาทั้งหมดจะถูกเปิดเผย ณ หุบเขามรณะ แห่งนี้
แผนสังหารนรกทีละขั้น

แผนสังหารนรกทีละขั้น  เป็นภาพยนตร์ที่กำกับโดยวูล์ฟกัง ปีเตอร์เซน เกี่ยวกับฆาตกรที่พยายามลอบสังหารประธานาธิบดีแห่งสหรัฐอเมริกา โดยมีเจ้าหน้าที่พิเศษที่มีหน้าที่อารักขาประธานาธิบดี พยายามปกป้อง และตามจับตัวฆาตกร ภาพยนตร์ออกฉายในปี ค.ศ. 1993
ภาพยนตร์นำแสดงโดยคลินต์ อีสต์วุด รับบทเป็นเจ้าหน้าที่พิเศษที่เคยปฏิบัติหน้าที่อารักขาประธานาธิบดีหลายคนมาอย่างต่อเนื่อง เป็นเวลา 20 ปี นับตั้งแต่ปี ค.ศ. 1963 ในสมัยจอห์น เอฟ. เคนเนดี บทฆาตกรโรคจิตรับบทโดย จอห์น มัลโควิช โดยก่อนหน้านี้บทนี้เคยมีการเสนอให้โรเบิร์ต เดอ นีโร แต่ถูกปฏิเสธไปเนื่องจากตารางเวลาการถ่ายทำ ซ้อนกับภาพยนตร์เรื่องอื่น
ในภาพยนตร์กล่าวถึงการหาเสียงเลือกตั้งชิงตำแหน่งประธานาธิบดีสหรัฐเป็นสมัยที่สอง ซึ่งในขณะที่ภาพยนตร์ออกฉาย ตรงกับการดำรงตำแหน่งสมัยแรกของบิล คลินตัน (ค.ศ. 1993 - 2001) ผู้สร้างภาพยนตร์ได้ใช้ภาพฟุตเตจการรณรงค์หาเสียงของบิล คลินตัน กับจอร์จ เอช. ดับเบิลยู. บุช มาตัดต่อใช้ในภาพยนตร์